17. 9. 84 De Europæiske Fællesskabers Tidende Nr. C 248/23 
2.3. Konventionen indeholder i bilag I (pkt. 10 
[2 a]) udtrykkelige forskrifter for metoder til forhin­
dring af olieforurening fra skibe i fem særlige områ­
der (Middelhavet, Østersøen, Sortehavet, Det rø­
de Hav og »Golf-området«. I disse »special areas« 
forbyder konventionen »enhver udtømning i havet 
af olie eller olieblandet stof fra ethvert olietankskib 
eller andet fartøj på 400 bruttoregistertons eller 
derover«. 
2.4. Endvidere indeholder konventionen særlige 
forskrifter til forebyggelse af og beskyttelse mod 
havforurening, som de i konventionen deltagende 
stater har haft store udgifter med at overholde, idet 
der er tale om uddannelse af mandskab og skabelse 
af særlige anlæg til modtagelse af olie i termina­
lerne. 
3. Udvalget henleder i øvrigt Kommissionens op­
mærksomhed på, at man, i betragtning af hvor me­
get de to beskyttelsessystemer vedrørende havmi­
ljøet i henholdsvis det vestindiske område og Mid­
delhavet (Barcelona-konventionen fra 1976) ligner 
hinanden, ikke bør glemme, hvor vanskeligt det er at 
anvende Barcelona-konventionen. Med hensyn til forurening fra skibe skal de kontraherende parter 
træffe de fornødne foranstaltninger for regelmæssigt 
og hurtigt at viderebringe oplysninger og meddelel­
ser til de andre stater om uheld og udslip af olie og 
andre kemiske produkter. 
4. Med hensyn til forurening forårsaget af dump­
ning, minder Udvalget bl.a. om, hvilke vanskelighe­
der man stødte på i middelhavsområdet i forbin­
delse med udpegelsen af den eller de myndigheder, 
der skulle have bemyndigelse til at udstede tilladel­
ser og registrere art og mængde af dumpet affald og 
andet materiale. 
5. Med hensyn til landbaseret forurening under­
streger Udvalget, hvor stor nytte der kan drages af 
programmerne for permanent overvågning og kon­
trol med udledning af forurenende stoffer. Disse 
programmer respekteres dog ikke altid af de kontra­
herende parter i Barcelona-konventionen og Athen­
protokollen til denne fra 1980. 
6. Udvalget bemærker, at man bør tage ved lære af 
denne erfaring og forsøge at undgå de vanskelighe­
der, man er stødt på i forbindelse med anvendelsen 
af disse instrumenter. 
Bruxelles, den 4. juli 1984. 
Francis CEYRAC 
Formand for 
Det økonomiske og sociale Udvalg 
Udtalelse om Portugals og Spaniens medlemskab af EF (') 
(84/C 248/13) 
Det økonomiske og sociale Udvalg afgav den 24. november 1983 en principiel udta­
lelse om: Portugals og Spaniens medlemskab af EF. 
Man ville senere tage stilling til de problemer, der især berører erhvervs- og arbejdsta-
gerkredse, og dette er netop formålet med denne udtalelse. 
Det foreberedende arbejde henvistes til afdelingen for forbindelser med tredjelande, 
som udpegede Kate Strobel som ordfører. Afdelingen vedtog sin udtalelse den 19. juni 
1984. 
Det økonomiske og sociale Udvalg vedtog på sin 218. plenarforsamling den 4. og 
5. juli 1984, mødet den 4. juli, med 1 stemme imod og 23 hverken for eller imod følgende 
udtalelse: 
1. Udvalget går ud fra, at forhandlingerne om Por­
tugals og Spaniens medlemskab i alt væsentligt vil 
(") EFTnr. C 23 af 30. 1. 1984. være sluttet med et positivt resultat inden 30. sep­
tember 1984, og at tiltrædelsen kan ske den 1. januar 
1986. Udvalget er desuden af den opfattelse, at Por­
tugal og Spanien skal tiltræde Fællesskabet samti­
dig. 
Nr. C 248/24 De Europæiske Fællesskabers Tidende 17. 9. 84 
Udvidelsen er nødvendig rent politisk. Historisk set 
er den en udfordring, men den vil uden tvivl skærpe 
en række allerede eksisterende økonomiske og so­
ciale problemer. 
De to landes indflydelse på formuleringen af euro­
pæisk politik vil berige Europas politiske, kulturelle 
og historiske dimension. Udvalget fremhæver alle­
rede her, hvor væsentligt det er, at der er kontakter 
mellem de repræsentative erhvervs- og arbejdstager-
kredse. 
Spaniens og Portugals medlemskab vil befæste Fæl­
lesskabets identitet. Europa kan således udbygge sin 
rolle og forpligtelser over for omverdenen. 
Udvidelsen af Fællesskabet betyder ligeledes en 
styrkelse af den sydlige del af Fællesskabet. 
Udvidelsen med to nye medlemsstater vil kun være 
til virkelig gavn for Fællesskabet, hvis det udviser 
den nødvendige politiske vilje og træffer foranstalt­
ninger til at styrke og udbygge integrationen. Dette 
betyder bl. a.: 
— behovet for en uindskrænket gennemførelse af 
det indenlandske marked uden protektionisme, 
en handelspolitik baseret på frihandelsprincippet 
og frie kapitalbevægelser; 
— behovet for en dynamisk regional- og socialpoli­
tik; 
— nødvendigheden af at bekæmpe arbejdsløsheden 
med alle til rådighed stående midler; 
— behovet for at udfolde større bestræbelser på at 
skabe en bedre balance mellem udviklingen i de 
mere fattige og mere rige områder af Fællesska­
bet; 
— nødvendigheden af at konsolidere forbindel­
serne med især ikke-EF-lande i middelhavsom­
rådet, og de AVS-stater, som Fællesskabet har 
indgået samarbejdsaftaler med; 
— nødvendigheden af at sikre en harmonisk udvik­
ling af landbruget, hvad angår middelhavspro-
dukter og kontinentale produkter og at fremme 
en fælles integreret landsbrugspolitik, der kan 
finansieres, og som er i overensstemmelse med 
principperne i artikel 39, stk. 1 b), c), d) og e) i 
traktaten om oprettelse af Det europæiske øko­
nomiske Fællesskab; 
— nødvendigheden af at formulere en industripoli­
tik, der tager sigte på at fremme især de små og 
mellemstore EF-virksomheders konkurrenceevne 
og vækstmuligheder og at skabe et investerings-
og innovationsklima, som kan danne grundlaget 
for nye arbejdspladser. 2. Denne udvidelse vil betyde øgede udgifter. Den 
kan ikke gennemføres uden en forhøjelse af Fælles­
skabets egne midler. Udvalget ser med tilfredshed 
på, at stats- og regeringscheferne tog de første skridt 
hertil på deres møde den 25. og 26. juni 1984. 
Fællesskabets finanser skal naturligvis også reforme­
res af andre grunde. Udvalget henviser i denne for­
bindelse til sin udtalelse af 26. oktober 1983 om: 
»Fællesskabets fremtidige finansiering«('). 
3. Hvad angår beslutningsprocessen i Rådet gør 
udvidelsen det endnu mere væsentligt, at man hen­
holder sig til traktatens bestemmelser. 
4. Med hensyn til den gradvise gennemførelse af 
arbejdskraftens frie bevægelighed går Udvalget ind 
for en kort overgangsperiode, som dog ikke udløber 
før den overgangsperiode, der er aftalt med Græ­
kenland. 
Naturligvis skal de protugisere og spaniere, der 
allerede inden tiltrædelsen lever i EF, have de 
samme rettigheder som de øvrige EF-migranter. 
5. Handelsaftalen fra 1970 har på flere områder 
givet Spanien fordele i samhandelen med industri­
produkter. Udvalget kræver, at Spanien straks ved 
tiltrædelsen ophæver de konkurrencefordrejende 
skævheder, som kvoterne og de beskatningsmæssige 
bestemmelser skaber. Også statsmonopolerne bør 
være i overensstemmelse med traktatens bestemmel­
ser på dette område. 
6. På industriområdet foreslår Udvalget en gradvis 
ophævelse af toldafgifter og øvrige hindringer for 
samhandelen over en periode på syv år (15% pr. år 
og 10% det 7. år). 
7. Udvalget regner med, at Spanien vil have 
indført merværdiafgiftsystemet pr. 1. januar 1986 og 
Portugal tre år senere. 
8. Straks ved tiltrædelsen forventer Udvalget: 
— at Spanien omstrukturerer sin stålindustri i over­
ensstemmelse med EKSF-politikken samt anven­
der EKSF-bestemmelserne om statsstøtte og 
overholder produktions- og eksportkvoterne; 
— at Spanien — helt i tråd med hvad de nuværende 
medlemsstater gør — begrænser skibsbygnings­
industriens produktionskapacitet; 
— at man fastholder den aftale, der er blevet ind­
gået med Portugal på tekstilområdet (kontrol 
med tekstilhandelen i tre år — fire år med be­
skyttelsesklausul på gensidig basis). 
(0 EFTnr. C 358 af 31. 12. 1983. 
17. 9. 84 De Europæiske Fællesskabers Tidende Nr. C 248/25 
9. Udvalget foreslår, at spansk landbrug skal inte­
greres i EF-landbruget over en periode på syv år, 
dog med følgende forbehold: 
— følsomme produkter (mælk, kød) fritages i en 
treårig periode; 
— overtagelsen af udgifterne til spansk landbrug 
skal ske gradvis (over otte år for olivenolie og 
vin). 
10. Det forekommer dog nødvendigt med en 
særløsning for landbrugsprodukter. Spanien betrag­
ter det nemlig som en kraftig diskrimination, at an­
dre ikke-EF-lande vil opnå væsentlige præference­
fordele over for Spanien efter tiltrædelsen. Spanien 
vil efter tiltrædelsen og i hele overgangsperioden i 
realiteten blive behandlet som tredjeland, hvor eks­
porten til Fællesskabet pålægges importafgift. 
11. Da portugisisk landbrug er kendetegnet ved 
underkudsproduktion, anser Udvalget det for accep­
tabelt, at overtagelsen sker gradvis over en tiårig 
periode, dog over fire år for mælk. 
12. De igangværende fiskeridrøftelser bør ikke for­
hale forhandlingerne. Den løsning, der vælges, skal 
dog sikre, at Fællesskabets, Portugals og Spaniens 
fiskerisektor integreres over en periode, der ikke må 
være længere end den, der er fastsat for landbru­
get. 
Bruxelles, den 4. juli 1984. 13. Udvalget understreger, at man samtidig med 
afslutningen af forhandlingerne skal have løst eller 
truffet foranstaltninger til løsningen af nedenstå­
ende problemer: 
a) yderligere støtte til Spanien og Portugal til lande­
nes økonomiske omstrukturering (øjeblikkelig 
deltagelse i landbrugsfondens udviklingssektion 
samt Social- og Regionalfonden), 
b) især Portugal bør modtage EF-støtte, så det — 
ud fra ideen om solidaritet mellem udviklede og 
mindre udviklede regioner i Fællesskabet — kan 
opnå økonomiske fordele straks ved tiltrædel­
sen. 
14. De overgangsperioder, der fastsættes i tiltræ­
delsesakterne for de forskellige områder (pkt. 4, 6, 9, 
11 og 12) bør efter Udvalgets opfattelse være den 
maksimale tidsramme, som EF-instanserne kan be­
grænse, hvis udviklingen i den økonomiske situation 
tillader det. 
Til slut mener Udvalget, at selv om Portugal og Spa­
nien skal acceptere den erhvervede EF-ret, bør de 
dog have indflydelse på enhver væsentlig ændring af 
EF-retten, som besluttes mellem underskrivelsen af 
tiltrædelsesakten og den endelige dato for tiltrædel­
sen. 
Francis CEYRAC 
Formand for 
Det økonomiske og sociale Udvalg